350 T. N. Thiele. 



maalet. Fra de Dele af Ilummet , som i Afstand fra Solen ere 

 indenfor Jorden eller ikke langt udenfor, kunne nu vel Legemer, 

 som til Stadighed have opholdt sig der, ende med at indhente 

 Jorden eller indhentes af den med saa ringe Forskel i Hastig- 

 hed, at Faldet ikke blev væsentligt voldsommere end Fald gen- 

 nem Luften fra store terrestriske Højder, altsaa saaledes, at pri- 

 mitivt Liv vel kunde bevares under Stødet. Men saadanne Le- 

 gemer maatte lige saavel som Jorden og dens Naboplaneter an- 

 tages at være udskilte af Solen og steriliserede ved dens V^arme. 

 Saadanne Legemer, som umiddeldart komme ind fra store Af- 

 stande fra Solen, maa derimod ved Faldet ind mod Solsystemet 

 opnaa saa betydelig Hastighed, at de, naar de træffe Jorden, 

 selv under de gunstigste Betingelser, maa trænge ind i At- 

 mosfæren med en Fart af mindst et Par Mil i Sekundet. Yi 

 maa gaa ud fra, at dette betyder Brand og Død, som ved 

 Stjerneskuddene i Almindelighed. 



Men medens det saaledes i store Træk og som den almin- 

 delige Hegel maa staa for os som godtgjort, at selv om hvert 

 Legeme, der støder mod Jorden, oprindelig har baaret Liv, maa 

 dette dog tilintetgøres enten før Faldet eller ved dette, saa 

 er der dog i det mindste tre Omveje, ad hvilke jeg kan tænke 

 mig, at Liv undtagelsesvis kan indsmugles til Jorden. Nemlig 

 1) ad de periodiske Kometers Vej, 2) i Meteorstenens Indre og 

 3) ved de mulige fremmede levende Væseners Lidenhed. De 

 to sidste \eje har Helmholtz allerede angivet, se navnlig 

 t'Vortrage und Reden« II pag. 91 og 347. Og foruden ham 

 burde endnu mange andre Nutidsforskere været nævnte her 

 som de rette Ophavsmænd, hvis min Hensigt ikke fremfor alt 

 havde været at tegne et samlet Billede af vor Tids modificerede 

 Kosmogoni. 



De periodiske Kometer antages oprindelig ligesaa vel som 

 de parabolske at være komne ind til Solsystemet fra umaadelig 

 fjerne Dele af Rummet; men ved Solens og Planeternes kom- 

 binerede Tiltrækning er deres vilde Fart i det første Fald mod 



